איריס ז'ורלט

איריס ז'ורלט (2 בספטמבר 1965 – 18 בפברואר 2020) הייתה עיתונאית ובעלת טור ישראלית.

ביוגרפיה 
ז'ורלט נולדה וגדלה בגבעתיים. אביה, משה ניר, היה ממקימי תדיראן תקשורת, ואימה, רינה ניר, מורה לשפות. בת דודתם של המוזיקאים אייל שילוח ורועי שילוח.

ז'ורלט למדה בתיכון חדש בתל אביב. בצה"ל שירתה כפקידת מבצעים בבית הספר לאמצעי לחימה נגד טנקים שהיה ממוקם אז באזור רמת חובב.

למדה תואר ראשון במדעי ההתנהגות ותואר שני בלימודי תעשייה וניהול באוניברסיטת בן-גוריון בנגב.

בשנת 2000, לאחר נישואיה והולדת שני ילדיה עברה ז'ורלט להתגורר עם משפחתה בטוקיו. בשנת 2011 התגרשה וחזרה להתגורר עם ילדיה בישראל.

גרה ביישוב הקהילתי מבועים בצפון הנגב עד פטירתה בגיל 54 ממחלה קשה.

קריירה 
ז'ורלט הייתה בוגרת לימודי תקשורת באוניברסיטת טמפל בטוקיו. לאחר סיום לימודיה שם הייתה ז'ורלט מרצה בחוג לתקשורת ולימדה קורס שעסק בכתיבת מאמרים מגזיניים.

במהלך עשר שנות שהותה ביפן כתבה ז'ורלט את הטור בשם "לא רק סושי" שהתפרסם ב-ynet במשך 4 שנים. בשנת 2010 ראה אור ספרה הראשון הנושא את שם הטור. הספר מתאר את חייה של זרה ביפן, המפגש שלה עם התרבות היפנית ועם היפנים.

בשנת 2013 יזמה את הפרויקט "מלכת השלום", מסע המפגיש בין נשים ישראליות לנשים ירדניות. במהלך אותה תקופה חקרה ז'ורלט את החברה הירדנית והתגוררה בבית משפחה מקומית בפטרה.

בשנת 2014 ראה אור ספרה השני, "מופע הריקוד של צפורה" ספר ילדים העוסק בהתמודדות עם פחד קהל.

בעקבות יציאתו של בנה מהארון כאשר היה בן 16, כתבה ז'ורלט את סדרת הרשת "זיג"י", סדרה העוסקת בנוער מהקהילה הגאה.

ז'ורלט הייתה אקטיביסטית ופעילה חברתית: הייתה פעילה בגרינפיס במשך מספר שנים, ולאחר מכן הייתה מתנדבת בארגון ארץעיר - ארגון הפועל לקידום קהילתיות עירונית ברחבי הארץ באמצעות שלושה תחומים מרכזיים: קהילה, יזמות ותעסוקה.

במסגרת פעילותה בארגון התנדבה בבאר שבע עם נשים יזמיות ומספקת להם ייעוץ בנושאי תקשורת ויחסי ציבור. בנוסף עבדה ז'ורלט בעמותת אקים בכתיבת ובימוי מחזות.

ז'ורלט כתבה טור שבועי במעריב אונליין בשיתוף עם הבלוגרית הדר אוקנין במדור נשים בשם: "שיחות מלוכלכות וחטאים קטנים" וטיפלה בשיטה שפיתחה שמשלבת קואוצ'ינג וביבליותרפיה (תרפיה בכתיבה).

ספריה 
 מופע הריקוד של צפורה, איורים - אלית אבני-שרון, הוצאת נירפרינט מדיה והפקה, 2014
 לא רק סושי, צילומים - ארי רוסנר, נלי שפר, אמיר קלימובסקי, הוצאת נירפרינט מדיה והפקה, 2010

קישורים חיצוניים 

 רשימת הפרסומים של איריס ז'ורלט בקטלוג הספרייה הלאומית
 כל הטורים של איריס ז'ורלט באתר ynet
 "צו פיוס", סיפור קצר מאת איריס ז'ורלט באתר האינטרנט בננות
כל הטורים של איריס ז'ורלט והדר אוקנין במעריב אונליין
לא רק סושי - מקבץ פרסומים בעקבות ספרה של ז'ורלט

כתבות ותחקירים 
 סובלים מאנטישמיות ותת תזונה: לאף אחד לא בוער להעלות את בני הפלשמורה - כתבה על הפלאשמורה בעקבות תחקיר ומסעה של ז'ורלט לאתיופיה, 20 ביולי 2018, מעריב אונליין
 ראש עיריית ורשה: "כל השדים הגזעניים שלנו יצאו מהבקבוק" - ריאיון עם ראש עיריית ורשה בעקבות סערת החוק הפולני, 11 באפריל 2018, מעריב אונליין
 כיצד היחסים המתפתחים בין ישראל לארמניה מושפעים מההכרה ברצח העם? - ריאיון עם שר החוץ הארמני על הכרת מדינת ישראל בשואת יהודי ארמניה, 27 בנובמבר 2018, מעריב אונליין
 "אנו בונים מדינה חדשה" - ריאיון עם ראש ממשלת אוקראינה וולודימיר גרויסמן, 12 באוגוסט 2018, מעריב אונליין
 איך נראה השלום עם מצרים בתחילת העשור החמישי לקיומו. דוח מצב - כתבה בעקבות ביקורה של ז'ורלט במצרים, 19 בינואר 2019, מעריב אונליין
 "את קים ג'ונג און מעניין אך ורק הכסף שיקבל מדונלד טראמפ" - כתבה בעקבות ביקורה של ז'ורלט בקוריאה הדרומית, 27 בפברואר 2019, מעריב אונליין
 בגוב האריות: חילונית בכנס שלוחות חב"ד - כתבה על כינוס נשות חב"ד בברוקלין, 12 בפברואר 2007, ynet

הערות שוליים 

בעלות טור ישראליות
בעלי טור ישראלים
עיתונאיות ישראליות
עיתונאים ישראלים
סופרות ישראליות
סופרים ישראלים
בוגרות תיכון חדש
בוגרי תיכון חדש
בוגרות אוניברסיטת בן-גוריון בנגב
בוגרי אוניברסיטת בן-גוריון בנגב
בוגרי אוניברסיטת טמפל
ישראליות שנולדו ב-1965
ישראלים שנולדו ב-1965
ישראליות שנפטרו ב-2020
ישראלים שנפטרו ב-2020